Alla lihthanke piirmäära jääva hanke „Kuusalu valla haldusterritooriumil hulkuvate koerte püüdmine“ hankedokument (HD)

1. Üldandmed
1.1 Hankija nimi ja andmed: Kuusalu Vallavalitsus, registrikood: 75033496, asukoht: Harju
maakond, Kuusalu vald, Mõisa tee 17, postiindeks 74604, e-post: vallavalitsus@kuusalu.ee
1.2 Hanke eest vastutav isik: Margus Kirss, tel: 606 6391, e-post: margus.kirss@kuusalu.ee

2. Hankemenetluses osalemine
2.1 Käesolevaga teeb Kuusalu Vallavalitsus ettepaneku osaleda hanke „Kuusalu valla haldusterritooriumil hulkuvate koerte püüdmine“ menetluses ning esitada pakkumus vastavalt hankedokumendis (edaspidi HD) sisalduvatele tingimustele.
2.2 Pakkumuse esitamisel kinnitab pakkuja, et ta võtab üle kõik HDs esitatud tingimused ning
esitab pakkumuse vaid nende asjaolude kohta, mille kohta hankija on soovinud võistlevaid pakkumusi.
2.3 Juhul, kui pakkumuse allkirjastab isik või isikud, kes ei oma seadusest tulenevalt pakkuja esindamise õigust (nt juriidilise isiku poolt esitatud pakkumuse allkirjastab keegi teine kui äriregistri registreerimistunnistusele kantud juhatuse liige, kes omab juriidilise isiku esindamise õigust), esitab pakkuja koos pakkumusega volikirja tema esindamiseks.
2.4 Hange ei ole osadeks jaotatud.

3. Hanke objekt 
Hanke objektiks on Kuusalu valla haldusterritooriumil hulkuvate koerte püüdmine.

4. Tehniline kirjeldus
Tehniline kirjeldus on toodud HD Lisas 1.

5. Pakkumuse koostamise keel
5.1 Pakkumus koostatakse eesti keeles. Kui pakkumuses on võõrkeelseid dokumente, peavad need olema tõlgitud eesti keelde.

6. Hankelepingu tähtaeg ja kehtivus
6.1 [bookmark: _Hlk188534253] Hankija sõlmib edukaks tunnistatud pakkumuse esitanud pakkujaga hankelepingu.
6.2 Hankeleping jõustub selle allkirjastamisest poolte poolt ja kehtib kuni hankelepingust tulenevate kohustuste täitmiseni.
6.3 Hankeleping sõlmitakse teenuse osutamise perioodiks. Teenuse osutamine algab hankelepingu jõustumisest ning lõpeb 31.01.2027 (hankelepingu tähtaeg) või enne hankelepingu tähtaja lõppu, kui hankemaksumus (kuni 3000 eurot) on täitunud (hankemaksumuse ületamine ei ole lubatud, kui hankelepingut ei ole vastavalt riigihangete seadusele muudetud).
6.4. Kui hankelepingu kumbki pool ei ole hiljemalt üks kuu enne hankelepingu tähtaja lõppu kirjalikult teatanud hankelepingu lõppemise soovist, pikeneb hankeleping üheks aastaks (hankeleping võib pikeneda mitu korda). Hankelepingu pikenemisel lõpeb hankeleping käesolevas punktis märgitud tähtajal või enne selle tähtaja lõppu, kui hankemaksumus on täitunud (hankemaksumuse ületamine ei ole lubatud, kui hankelepingut ei ole vastavalt riigihangete seadusele muudetud).

7. Pakkumuse maksumus
7.1 Pakkuja esitab pakkumuse maksumuse etteantud vormil Lisa 2 Hinnapakkumuse tabel.
Pakkumuse maksumus peab sisaldama kõiki kulusid, mis on vajalikud hanke „Kuusalu valla
haldusterritooriumil hulkuvate koerte püüdmine” teostamiseks.
7.2 Pakkumuse maksumuse etteantud vormil Lisa 2 esitatakse ühikute maksumused euro täpsusega ilma käibemaksuta.

8. Kõikide pakkumuste tagasilükkamise alused
8.1 Hankija jätab enesele õiguse lükata tagasi kõik pakkumused RHS §-s 116 sätestatud alustel.
8.2 Hankija jätab endale õiguse tunnistada hankemenetlus kehtetuks RHS § 73 lg 3 punkti 6 alusel.
8.3 Hankija võib pakkumuse tagasi lükata, kui hankija ja pakkuja vahel on pooleli õigusvaidlus hankega seonduvas valdkonnas või hankijal on pakkuja suhtes rahalisi nõudeid.

9. Pakkuja kõrvaldamise alused
9.1 Hankija võib kõrvaldada hankemenetlusest pakkuja RHS §-s 95 sätestatud alusel, sh võib hankija kõrvaldada hankemenetlusest pakkuja: kes on oluliselt või pidevalt rikkunud eelnevalt sõlmitud hankelepingu olulist tingimust või hankelepingute olulisi tingimusi nii, et rikkumise tulemusena on lepingust taganetud või leping üles öeldud, hinda alandatud, hüvitatud kahju või makstud leppetrahvi (RHS § 95 lg 4 p 8).

10. Pakkumuste hindamise kriteeriumid, hindamine ja edukaks tunnistamine
10.1 Hankija hindab pakkumuse maksumuse vormil esitatud käibemaksuta ühikuid alljärgnevalt:
Hindamiskriteeriumite osakaalud:
1. koera vastuvõtmine 30%;
2. koera hooldamine 40%;
3. koera steriliseerimine ja kiibistamine või koera eutanaasia ja korjuste matmine (ainult üle 6 kuu vanustele ja täiskasvanud loomadele) 20%;
4. transport 10%.

Eduka pakkumuse valiku peamiseks aluseks on majanduslik soodsus.
Hindamisel võetakse arvesse ka pakkuja tausta ja organisatsiooni eesmärke.
Madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" * "osakaal".

11. Pakkumuste esitamine
11.1 Pakkumuste esitamise tähtaeg on 5. oktoober 2026 kell 09.00.
11.2 Digitaalselt allkirjastatud pakkumus tuleb esitada e-posti aadressile vallavalitsus@kuusalu.ee
11.5 Pakkumuse tähtaegse esitamise eest vastutab pakkuja.
11.6 Pakkuja kannab kõik pakkumuse koostamise ning esitamisega seotud kulud.
11.7 HD punktis 11.1. nimetatud tähtajast hiljem saabunud pakkumusi arvesse ei võeta.

